CELEX: 62010CA0012
Language: el
Date: 2010-12-22 00:00:00
Title: Υπόθεση C-12/10: Απόφαση του Δικαστηρίου (έβδομο τμήμα) της 22ας Δεκεμβρίου 2010 [αίτηση του Finanzgericht Düsseldorf (Γερμανία) για την έκδοση προδικαστικής αποφάσεως] — Lecson Elektromobile GmbH κατά Hauptzollamt Dortmund (Κοινό Δασμολόγιο — Δασμολογική κατάταξη — Συνδυασμένη Ονοματολογία — Τμήμα XVII — Υλικό μεταφορών — Κεφάλαιο 87 — «Αυτοκίνητα οχήματα, ελκυστήρες, ποδήλατα και άλλα οχήματα για χερσαίες μεταφορές, τα μέρη και εξαρτήματά τους» — Κλάσεις 8703 και 8713 — Ηλεκτρικά οχήματα με τρεις ή τέσσερις τροχούς, που είναι κατασκευασμένα για τη μεταφορά ενός προσώπου και φθάνουν ανώτατη ταχύτητα 6 έως 15 km/h, έχουν χωριστή και ρυθμιζόμενη κολώνα διευθύνσεως, καλούμενα «ηλεκτροκίνητα» )

26.2.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 63/11
            
         Απόφαση του Δικαστηρίου (έβδομο τμήμα) της 22ας Δεκεμβρίου 2010 [αίτηση του Finanzgericht Düsseldorf (Γερμανία) για την έκδοση προδικαστικής αποφάσεως] — Lecson Elektromobile GmbH κατά Hauptzollamt Dortmund
   (Υπόθεση C-12/10) (1)
   
   (Κοινό Δασμολόγιο - Δασμολογική κατάταξη - Συνδυασμένη Ονοματολογία - Τμήμα XVII - Υλικό μεταφορών - Κεφάλαιο 87 - «Αυτοκίνητα οχήματα, ελκυστήρες, ποδήλατα και άλλα οχήματα για χερσαίες μεταφορές, τα μέρη και εξαρτήματά τους» - Κλάσεις 8703 και 8713 - Ηλεκτρικά οχήματα με τρεις ή τέσσερις τροχούς, που είναι κατασκευασμένα για τη μεταφορά ενός προσώπου και φθάνουν ανώτατη ταχύτητα 6 έως 15 km/h, έχουν χωριστή και ρυθμιζόμενη κολώνα διευθύνσεως, καλούμενα «ηλεκτροκίνητα»)
   2011/C 63/19
   Γλώσσα διαδικασίας: η γερμανική
   
      Αιτούν δικαστήριο
   
   Finanzgericht Düsseldorf
   
      Διάδικοι στην υπόθεση της κύριας δίκης
   
   Lecson Elektromobile GmbH
   κατά
   Hauptzollamt Dortmund
   
      Αντικείμενο
   
   Αίτηση για την έκδοση προδικαστικής αποφάσεως — Finanzgericht Düsseldorf –Ερμηνεία του παραρτήματος I του κανονισμού (ΕΟΚ) 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (ΕΕ L 256, σ. 1), όπως τροποποιήθηκε με τον κανονισμό (ΕΚ) 1810/2004 της Επιτροπής, της 7ης Σεπτεμβρίου 2004 (ΕΕ L 327, σ. 1) — Ηλεκτρικά οχήματα με τρεις ή τέσσερις τροχούς για τη μεταφορά ενός προσώπου, που φθάνουν ανωτάτη ταχύτητα 6 έως 15 χιλιόμετρα την ώρα — Κατάταξη στην κλάση 8713 ή στην κλάση 8703 της Συνδυασμένη Ονοματολογίας;
   
      Διατακτικό
   
   Η κλάση 8703 της Συνδυασμένης Ονοματολογίας που περιλαμβάνεται στο παράρτημα I του κανονισμού (ΕΟΚ) 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο, όπως τροποποιήθηκε με τον κανονισμό (ΕΚ) 1810/2004 της Επιτροπής, της 7ης Σεπτεμβρίου 2004, έχει την έννοια ότι καλύπτει τα οχήματα με τρεις ή τέσσερις τροχούς, τα οποία κατασκευάζονται για τη μεταφορά ενός προσώπου το οποίο δεν είναι κατ’ ανάγκην ανάπηρο, προωθούνται από ηλεκτρικό κινητήρα που τροφοδοτείται από μπαταρία, φθάνουν ανώτατη ταχύτητα 6 έως 15 km/h και έχουν χωριστή και ρυθμιζόμενη κολώνα διευθύνσεως, καλούμενα «ηλεκτροκίνητα», όπως είναι τα επίδικα στο πλαίσιο της κύριας δίκης.
   
      (1)  ΕΕ C 80 της 27.3.2010.